Samtalemenu

Spørgsmål til en samtale om den, der mindes

I denne tekst kaldes den der mindes for ”afdøde”. Udskift ordet ”afdøde” med det rigtige navn, inden I printer samtalemenuen.

Sørg for, at begge parter har spørgsmålene på forhånd, enten på print eller på mobiltelefon. Undervejs skiftes I til at stille spørgsmål.

Samtalemenuen er tænkt som en måde at starte en samtale på. Start med det spørgsmål, I har mest lyst til at tale om. Fortsæt gerne ad det spor – det er ikke nødvendigt at komme igennem alle spørgsmålene.

|  |  |
| --- | --- |
| Hvad vil du savne allermest ved afdøde eller at gøre sammen med afdøde? | Hvad husker du fra den første tid, du kendte afdøde? |
| Hvordan har din og afdødes relation udviklet sig gennem tiden? | Har du et særligt minde om afdøde, der får dig til at smile? |
| Hvad tror du var vigtigt i afdødes liv? | Hvordan kunne du forestille dig, at afdøde gerne ville huskes? |
| Hvilke træk ved afdøde vil du bestræbe dig på at tage videre med dig i livet? | Hvilken egenskab eller handlinger var karakteristisk for afdøde? |